 **РЕПУБЛИКА БЪЛГАРИЯ**

Министерство на здравеопазването

Главен държавен здравен инспектор



**ДО**

**Г-ЖА НАТАЛИЯ ГРИГОРОВА**

**ПРЕДСЕДАТЕЛ НА**

**СДРУЖЕНИЕ „БЪЛГАРСКА ХЪНТИНГТЪН АСОЦИАЦИЯ“**

**ЕЛЕКТРОННА ПОЩА:** [**info@huntington.bg**](mailto:info@huntington.bg)

**На Наш вх. № 15-00-163 от 25.05.2021 г.**

**КОПИЕ**

**ДИРЕКТОРА НА РЗИ …………………**

**Относно:** отворено писмо до Министерство на здравеопазването

**УВАЖАЕМА ГОСПОЖО ГРИГОРОВА,**

В отговор на получено в Министерство на здравеопазването Ваше писмо под горецитирания номер относно спешна ваксинация срещу COVID-19 на засегнатите от редки болести и грижещите се за тях и необходимостта от действия, целящи да улеснят достъпа до ваксини на хората, засегнати от редки болести в България Ви информираме следното:

Ваксинацията срещу COVID-19 e доброволна и е осигурен свободен достъп до всички разрешени от Европейската агенция по лекарствата ваксини срещу COVID-19 като всяко лице може да направи избор за предпочитана ваксина. Ваксините следва да се прилагат съобразно кратките им характеристики, като в допълнение на електронната страница на Единния информационен портал-COVID-19 са публикувани препоръки на Експертни съвети по отделни медицински специалности относно ваксиниране срещу COVID-19 (<https://coronavirus.bg/bg/vaccinations/publications?p=1>).

Ваксинацията срещу COVID-19 може да се извърши при общопрактикуващия лекар, чрез временните имунизационни пунктове, които работят с интернет-базираната платформа „COVID-19 Регистрация за ваксинация“ или да се възползвате от разкритите "зелени коридори".

Временните имунизационни пунктове са посочени в Приложение № № 1 и 2 на заповед № РД-01-726 от 23.12.2020 г. за стартиране на имунизационна кампания срещу COVID-19, изменена и допълнена със заповед № РД-01-92 от 11.02.2021 г., заповед № РД-01-118 от 23.02.2021 г., заповед № РД-01-142 от 04.03.2021 г., заповед № РД-01-162 от 11.03.2021 г., заповед № РД-01-171 от 17.03.2021 г., заповед № РД-01-202 от 02.04.2021 г., заповед № РД-01-231 от 13.04.2021 г., заповед № РД-01-239 от 16.04.2021 г., заповед № РД-01-292 от 05.05.2021 г., заповед № РД-01-341 от 11.05.2021 г., заповед № РД-01-379 от 28.05.2021 г. и заповед № РД-01-419 от 08.06.2021 г. на министъра на здравеопазването, която е публично достъпна на следния линк: <https://www.mh.government.bg/bg/normativni-aktove/zapovedi-pravilnitsi-instruktsii/>.

При Ваше желание, Регионалните здравни инспекции може да окажат необходимото съдействие за провеждане на ваксинациите срещу COVID-19. За целта е необходимо да подготвите и да им предоставите списък на желаещите, който да съдържа трите имена, телефон за контакт и населено място (местоживеене).

С уважение,



**ДОЦ. Д-Р АНГЕЛ КУНЧЕВ, Д.М.**

*Главен държавен здравен инспектор*